
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1173 

24 Αυγούστου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσδιορισμός θέσης λειτουργίας νέου πλευρικού 
Σταθμού Εισπράξεως Διοδίων στη χιλιομετρική θέ¬ 
ση 30 + 500 από Αθήνα προς Θεσσαλονίκη (Ανισό¬ 
πεδος κόμβος Καπανδριτίου - ημικόμβος προς Λα¬ 
μία) . 1 

Συγκρότηση του Τμήματος Μελετών του Συμβουλίου 
Δημοσίων Έργων. 2 

Τροποποίηση και συμπλήρωση της υπ’ αριθμ. οικ. 
268/ 7.1.2004 απόφασης συγκρότησης Κεντρι¬ 
κού Συμβουλίου Χωροταξίας Οικισμού και Περι¬ 
βάλλοντος. 3 


Τυπικά και ειδικά προσόντα του Διευθυντή και των 
Υποδιευθυντών του Σ.Ε.Π., διαδικασία και όργα¬ 
να επιλογής αυτών και του εκπαιδευτικού προ¬ 
σωπικού του Σχολείου Ευρωπαϊκής Παιδείας και 
καθορισμός αρμοδιοτήτων των οργάνων διοίκη¬ 
σής του . 4 

Έναρξη και λήξη σχολικού έτους στο Σχολείο Ευρω¬ 
παϊκής Παιδείας, εγγραφές και μετεγγραφές μα¬ 
θητών και άλλα οργανωτικά θέματα των κύκλων 
προσχολικής αγωγής και πρωτοβάθμιας εκπαίδευ¬ 
σης του Σ.Ε.Π. 5 


ΑΠΟΦΑΣΕΙ Σ 

Αριθ. Δ16γ/07/324/Γ' (1) 

Προσδιορισμός θέσης λειτουργίας νέου πλευρικού Σταθ¬ 
μού Εισπράξεως Διοδίων στη χιλιομετρική θέση 30 + 
500 από Αθήνα προς Θεσσαλονίκη (Ανισόπεδος κόμ¬ 
βος Καπανδριτίου - ημικόμβος προς Λαμία). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 6 παρ. 13β του ν. 2052/1992 
«Μέτρα για την αντιμετώπιση του ν. 2052/1992 «Μέτρα για 
την αντιμετώπιση του νέφους και πολεοδομικές ρυθμί¬ 
σεις» (ΦΕΚ94 Α'). 


2. Τις διατάξεις του άρθρου 29 Ατού ν. 1558/1985 (ΦΕΚ 
137 Α') «Κυβέρνηση και Κυβερνητικά Όργανα», που προ¬ 
στέθηκε με το άρθρο 27 του ν.2081/1992 (ΦΕΚ 154 Α) και 
αντικαταστάθηκε με το άρθρο 1 παρ. 2 του ν.2469/1997 
(ΦΕΚ 38 Α') και το γεγονός ότι από την παρούσα απόφαση 
δεν προκαλείται δαπάνη σ’ αυτό το στάδιο σε βάρος του 
κρατικού προϋπολογισμού και του προϋπολογισμού της 
ΤΕΟΑ.Ε». 

3. Το υπ’ αριθμ. Δ7447/29.7.2005 έγγραφο της «ΤΕΟ 
Α.Ε.» καθώς και την υπ’ αριθμ. 79/27.7.2005 πράξη του 
Διοικητικού της Συμβουλίου (Πρακτικό 31ο), αποφασί¬ 
ζουμε: 

Προσδιορίζουμε τη θέση λειτουργίας ενός νέου πλευ¬ 
ρικού Σταθμού Διοδίων με δύο λωρίδες εισπράξεως τε¬ 
λών, στη χιλιομετρική θέση 30 + 500 από Αθήνα προς 
Θεσσαλονίκη (Ανισόπεδος κόμβος Καπανδριτίου - ημι¬ 
κόμβος προς Λαμία). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2005 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Δ17α/08/122/Φ.2.5 (2) 

Συγκρότηση του Τμήματος Μελετών του Συμβουλίου 
Δημοσίων Έργων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 29 και 30 του π.δ. 69/1988 
"Οργανισμός της Γενικής Γραμματείας Δημοσίων "Ερ¬ 
γων 11 (Α'28). 

2. Τις διατάξεις του άρθρου 5 της κοινής απόφασης υπ’ 
αριθμ. 80855/5439/6.8.1992 των Υπουργών Προεδρίας 
της Κυβέρνησης, ΠΕΧΩΔΕ και του Υφυπουργού ΠΕΧΩΔΕ 
"Περιορισμός Συλλογικών Οργάνων του Υπουργείου Πε¬ 
ριβάλλοντος, Χωροταξίας και Δημοσίων Έργων" (Β'573). 

3. Τις διατάξεις του άρθρου 10 του ν. 3260/2004 "Ρυθμί¬ 
σεις του συστήματος προσλήψεων και δημόσιας διοίκη¬ 
σης" (ΑΊ 51). 

4. Το έγγραφο υπ’ αριθμ. 552/23.12.2003 του ΤΕΕ. 

5. Το έγγραφο υπ’ αριθμ. 27052/5.12.2003 του Εθνικού 
Μετσόβιου Πολυτεχνείου, αποφασίζουμε: 

1. Συγκροτούμε το Τμήμα Μελετώντου Συμβουλίου Δη¬ 
μοσίων Έργων από τα εξής μέλη: 

α) Τον Μαυρωνά Ιωάννη, υπάλληλο του κλάδου ΠΕ Πο¬ 
λιτικών Μηχανικών, Γεν. Δ/ντή της Γενικής Γραμματείας 
Δημοσίων Έργων, με αναπληρωτή του τον Μπαρσάκη 
Σωτήρη, υπάλληλο του κλάδου ΠΕ Ηλεκτρολόγων - Μη¬ 
χανολόγων, Προϊστάμενο Διεύθυνσης της Γ ενικής Γ ραμ¬ 
ματείας Δημοσίων Έργων. 

β) Τον Αγγέλη Επαμεινώνδα, υπάλληλο του κλάδου ΠΕ 
Πολιτικών Μηχανικών, Προϊστάμενο Διεύθυνσης της Γε¬ 
νικής Γ ραμματείας Δημοσίων Έργων, με αναπληρωτή 
του τον Σαραντινό Ιωάννη, υπάλληλο του κλάδου ΠΕ 
Αγρονόμων Τοπογράφων Μηχανικών, Προϊστάμενο Διεύ¬ 
θυνσης της Γ ενικής Γ ραμματείας Δημοσίων Έργων. 

γ) Τον Προϊστάμενο της αρμόδιας Διεύθυνσης για το 
θέμα που συζητείται κάθε φορά, που είναι και ο εισηγη¬ 
τής του θέματος και αναπληρώνεται σε περίπτωση κω¬ 
λύματος ή απουσίας του από τον προϊστάμενο του Τμή¬ 
ματος στην αρμοδιότητα του οποίου ανήκει το συζητού- 
μενο κατά περίπτωση θέμα. 

δ) Τον Λουλουργά Ιωάννη, υπάλληλο του κλάδου ΠΕ 
Αγρονόμων Τοπογράφων Μηχανικών με βαθμό Α' του 
Υπουργείου Περιβάλλοντος, Χωροταξίας και Δημοσίων 
Έργων, με αναπληρωτή του την Μπλέσιου - Καπερώνη Αι¬ 
κατερίνη, υπάλληλο του κλάδου ΠΕ Αγρονόμων Τοπο¬ 
γράφων Μηχανικών με βαθμό Α' στο ίδιο Υπουργείο. 

ε) Τον Προϊστάμενο του Γ ραφείου Νομικού Συμβούλου 
στη Γ ενική Γ ραμματεία Δημοσίων Έργων με αναπληρωτή 
του τον αρχαιότερο Πάρεδρο του ίδιου Γ ραφείου. 

στ) Τον Κων/νο Αλεξόπουλο, εκπρόσωπο του ΤΕΕ, με 
αναπληρωτή του τον Αθανάσιο Λουκάκο. 

ζ) Τους παρακάτω καθηγητές του Εθνικού Μετσόβιου 
Πολυτεχνείου κατά κατηγορία έργων, οι οποίοι θα συμ¬ 
μετέχουν στις συνεδριάσεις ανάλογα με την ειδικότητά 
τους στο συζητούμενο θέμα: 

ί. Οδικά Έργα: Τακτικό μέλοςτονΓ. Κανελλαϊδη, με ανα¬ 
πληρωτή του τον Α.Λοϊζο. 

ϋ. Λιμενικά Έργα: Τακτικό μέλος τον Κ. Μουτζούρη, με 
αναπληρωτή του τον Σ. Αζοράκο. 

ίϋ.Υδραυλικά Έργα: Τακτικό μέλος τον Γ. Χριστοδού¬ 
λου, με αναπληρωτή του τον Α. Στάμου. 

ιν. Ηλεκτρομηχανολογικά έργα: Τακτικά μέλη τον Μ. 
Σφαντζικόπουλο καθηγητή της σχολής Μηχανολόγων 
Μηχανικών και τον Π. Μπούρκα καθηγητή της σχολής 
Ηλεκτρολόγων Μηχανικών και Μηχανικών Υπολογιστών 
με αναπληρωτή του τον Κ. Καραγιαννόπουλο. 

2. Ορίζουμε Πρόεδρο από τα μέλη του Συμβουλίου τον 
Μαυρωνά Ιωάννη, με αναπληρωτή του τον Αγγέλη Επαμει¬ 
νώνδα και γραμματέα την Ζαρίφη - Βώβου Αθηνά, υπάλλη¬ 
λο του κλάδου ΔΕ Τεχνικών - Σχεδιαστών, με βαθμό Β' της 
Γ εν. Γ ραμματείας Δημοσίων Έργων με αναπληρώτριάτης 
την Τζινιέρη Αγγελική υπάλληλο του κλάδου ΔΕ Δ/κού - 
Λογ/κού, με βαθμό Β' στην ίδια Γενική Γ ραμματεία. 

3. Η θητεία των μελών του Τμήματος Μελετώντου Συμ¬ 
βουλίου Δημοσίων Έργων λήγει στις 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Αυγούστου 2005 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


Αριθ. οικ. 32810 (3) 

Τροποποίηση και συμπλήρωση της υπ’ αριθμ. οικ. 268/ 
7.1.2004 απόφασης συγκρότησης Κεντρικού Συμβου¬ 
λίου Χωροταξίας Οικισμού και Περιβάλλοντος. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των άρθρων 21 και 22 του π.δ. 51/1988 
(ΦΕΚ 9Α71988) "Περί Οργανισμού Υπουργείου Περιβάλ¬ 
λοντος, Χωροταξίας και Δημοσίων Έργων". 

2. Τις διατάξεις της κοινής υπουργικής απόφασης υπ’ 
αριθμ. 75724/1151/1983 (ΦΕΚ 767Β71983) "Κωδικοποίη¬ 
ση, τροποποίηση και συμπλήρωση συλλογικών οργάνων 
γνωμοδοτικής και αποφασιστικής αρμοδιότητας Υπουρ¬ 
γείου Χωροταξίας, Οικισμού και Περιβάλλοντος σε ενιαίο 
κείμενο." 

3. Τις διατάξεις της κοινής υπουργικής απόφασης υπ’ 
αριθμ. 51297/1790/1992 (ΦΕΚ 222Β/1992) "Τροποποίηση 
της υπ’ αριθμ. 75724/1151/1983 απόφασης των Υπουρ¬ 
γών Προεδρίας της Κυβέρνησης και Χωροταξίας Οικι¬ 
σμού και Περιβάλλοντος". 

4. Τις διατάξεις του άρθρου 1 παρ. 2 της κοινής υπουρ¬ 
γικής απόφασης υπ’ αριθμ. 80855/5439/6.8.1992 (ΦΕΚ 
573Β/1992) "Περιορισμός συλλογικών οργάνων του 
υπουργείου Περιβάλλοντος, Χωροταξίας και Δημοσίων 
Έργων". 

5. Το άρθρο 13 του ν. 2690/1999 (ΦΕΚ 45 Α71999) "Κύ¬ 
ρωση του Κώδικα Διοικητικής Διαδικασίας και άλλες δια¬ 
τάξεις". 

6. Τις διατάξεις του άρθρου 6 του ν. 2839/2000 "Ρυθμί¬ 
σεις θεμάτωντου υπουργείου Εσωτερικών, Δημόσιας Δι¬ 
οίκησης και Αποκέντρωσης και άλλες διατάξεις" (ΦΕΚ 
196Α72000). 

7. Τις διατάξεις της παρ 2 του άρθρου 10 του ν. 3260/ 
2004 (ΦΕΚ 151Α/2004) "Ρυθμίσεις του συστήματος προ¬ 
σλήψεων και θεμάτων δημόσιας διοίκησης". 

8. Το υπ’ αριθμ. Δ.16α/517/2/450/20.11.2003 έγγραφο 
της Γ ενικής Γ ραμματείας Δημοσίων Έργων. 

9. Το υπ’ αριθμ. 596/23.12.2003 έγγραφο του Τεχνικού 
Επιμελητήριου της Ελλάδας, αποφασίζουμε: 

1. Συγκροτούμε το Κεντρικό Συμβούλιο Χωροταξίας, 
Οικισμού και Περιβάλλοντος από τους παρακάτω: 

Ια. Μακρή Ελπίδα του κλάδου ΠΕ Αρχιτεκτόνων Μηχα¬ 
νικών, με αναπληρωτή τον Παπαδημητρίου Σπυρίδωνα 
του κλάδου ΠΕ Πολιτικών Μηχανικών. 

1β. Λουλουργά Ιωάννη του κλάδου ΠΕ Αρχιτεκτόνων 
Μηχανικών, με αναπληρωτή τον Μανούρη Γιώργο του 
κλάδου ΠΕ Πολιτικών Μηχανικών. 

1γ. Αγγελίδου Βασιλική του κλάδου ΠΕ Αρχιτεκτόνων 
Μηχανικών, με αναπληρώτρια. την Δικαίου Αικατερίνη 
του κλάδου ΠΕ Επιθεωρητών. 

1δ. Παπαϊωάννου Χριστόφορο του κλάδου ΠΕ Πολιτι¬ 
κών Μηχανικών, εκπρόσωπο της Γενικής Γραμματείας 
Δημοσίων Εργων, με αναπληρώτρια την Παπαϊωάννου 
Μαγδαληνήτου κλάδου Π Ε Αρχιτεκτόνων Μηχανικών. 

1ε. Γαβαλά Αγγελο Αρχιτέκτονα Μηχανικό, εκπρόσωπο 
του Τεχνικού Επιμελητήριου της Ελλάδας, με αναπληρω¬ 
τή τον Παπαδόπουλο Σπύρο Αρχιτέκτονα Μηχανικό. 

2. Πρόεδρος του Συμβουλίου ορίζεται η Μακρή Ελπίδα. 
Σε περίπτωση απουσίας ή κωλύματος της, χρέη προέ¬ 
δρου ασκεί ο Παπαδημητρίου Σπυρίδων. 

3. Γραμματέας του συμβουλίου ορίζεται η Πολλάκη Ιω¬ 
άννα του κλάδου ΔΕ Δακτυλογράφων-Στενογράφων, με 
αναπληρώτριατην Κατρατζοπούλου Αναστασία του κλά¬ 
δου ΔΕ Δακτυλογράφων. 

4. Η θητεία του συμβουλίου λήγει στις 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιουλίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. 82335/Ζ2 (4) 

Τυπικά και ειδικά προσόντα του Διευθυντή και των Υποδι¬ 
ευθυντών του Σ.Ε.Π., διαδικασία και όργανα επιλογής 
αυτών και του εκπαιδευτικού προσωπικού του Σχολεί¬ 
ου Ευρωπαϊκής Παιδείας και καθορισμός αρμοδιοτή¬ 
των των οργάνων διοίκησής του. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 5 παράγραφος 1 και 7 πα¬ 
ράγραφοί και 4 του ν. 3376/2005 (ΦΕΚ 191/2.8.2005τ.Α') 
"Ίδρυση Σχολείου Ευρωπαϊκής Παιδείας". 

2. Τις διατάξεις του άρθρου 1 του ν. 2469/1997 (ΦΕΚ 38 
Α') και το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού 
το τρέχον και τα επόμενα πέντε (5) οικονομικά έτη, απο¬ 
φασίζουμε: 

Άρθρο 1 

Τ υπικά και ειδικά προσόντα διευθυντή 
και υποδιευθυντών του Σ.Ε.Π. 

1. Υποψήφιος για τη θέση του διευθυντή του Σχολείου 
Ευρωπαϊκής Παιδείας (Σ.Ε.Π.) μπορεί να είναι εκπαιδευ¬ 
τικός λειτουργός των κλάδων ΠΕ60 ή ΠΕ70 ή ΠΕ01 μέ¬ 
χρι και ΠΕ20 της δημόσιας πρωτοβάθμιας ή δευτερο¬ 
βάθμιας εκπαίδευσης της Ελλάδας, που έχει δεκαετή 
τουλάχιστον συνολική εκπαιδευτική υπηρεσία, από την 
οποία οκτώ έτη σε θέση μόνιμου εκπαιδευτικού, έχει 
ασκήσει, για πέντε (5) τουλάχιστον σχολικά έτη, διδακτι¬ 
κά καθήκοντα σε σχολεία πρωτοβάθμιας ή δευτεροβάθ¬ 
μιας εκπαίδευσης και γνωρίζει πολύ καλά μια τουλάχι¬ 
στον από τις τρεις ξένες γλώσσες:αγγλική, γαλλική, 
γερμανική. 

2. Υποψήφιος για τη θέση του υποδιευθυντή πρωτο¬ 
βάθμιας εκπαίδευσης του Σχολείου Ευρωπαϊκής Παι¬ 
δείας (Σ.Ε.Π.) μπορεί να είναι εκπαιδευτικός λειτουρ¬ 
γός των κλάδων ΠΕ60 ή ΠΕ70 πρωτοβάθμιας εκπαίδευ¬ 
σης της Ελλάδας που έχει οκταετή τουλάχιστον 
συνολική εκπαιδευτική υπηρεσία σε θέση μόνιμου εκ¬ 
παιδευτικού, έχει ασκήσει, για πέντε (5) τουλάχιστον 
σχολικά έτη, διδακτικά καθήκοντα σε σχολεία πρωτο¬ 
βάθμιας εκπαίδευσης και γνωρίζει καλά μια τουλάχι¬ 
στον από τις τρεις ξένες γλώσσες: αγγλική, γαλλική, 
γερμανική. 


3. Υποψήφιος για τη θέση του υποδιευθυντή δευτερο¬ 
βάθμιας εκπαίδευσης του Σχολείου Ευρωπαϊκής Παιδεί¬ 
ας (Σ.Ε.Π.) μπορεί να είναι εκπαιδευτικός λειτουργός των 
κλάδων ΠΕ01 μέχρι και ΠΕ20 δευτεροβάθμιας εκπαίδευ¬ 
σης της Ελλάδας που έχει οκταετή τουλάχιστον συνολική 
εκπαιδευτική υπηρεσία σε θέση μόνιμου εκπαιδευτικού, 
έχει ασκήσει, για πέντε τουλάχιστον σχολικά έτη, διδακτι¬ 
κά καθήκοντα σε σχολεία δευτεροβάθμιας εκπαίδευσης 
και γνωρίζει καλά μια τουλάχιστον από τις τρεις ξένες 
γλώσσες: αγγλική, γαλλική, γερμανική. 

Άρθρο 2 

Διαδικασία και όργανα επιλογής 
του διευθυντή και των υποδιευθυντών 

1. Ως προς την προκήρυξη των θέσεων του Διευθυντή 
και των Υποδιευθυντών του Σ.Ε.Π., τη διαδικασία και τη 
μοριοδότηση για την επιλογή τους εφαρμόζονται οι δια¬ 
τάξεις των άρθρων 18-20 του π.δ. 25/2002 (ΦΕΚ20 Α'). 

2. Η επιλογή του Διευθυντή του Σ.Ε.Π. γίνεται, με την 
επιφύλαξη του εδαφίου β της παραγράφου 4 του άρθρου 
αυτού, από ειδικό εννεαμελές συμβούλιο το οποίο συ¬ 
γκροτείται για το σκοπό αυτό από τον Περιφερειακό Δι¬ 
ευθυντή της Περιφερειακής Διεύθυνσης Πρωτοβάθμιας 
και Δευτεροβάθμιας Εκπαίδευσης Κρήτης και αποτελεί- 
ται από τα μέλη των εδαφίων β, γ, δ των άρθρων 5 και 6 
του π.δ. 1/2003 (ΦΕΚ 1 Α') τα οποία συγκροτούν τα δύο 
Ανώτερα Περιφερειακά Συμβούλια Πρωτοβάθμιας και 
Δευτεροβάθμιας Εκπαίδευσης (ΑΠΥΣΠΕ και ΑΠΥΣΔΕ) 
και τον Περιφερειακό Διευθυντή εκπαίδευσης ως πρόε¬ 
δρο. 

3. Η επιλογή των υποδιευθυντών γίνεται, με την επιφύ¬ 
λαξη του εδαφίου β της παραγράφου 4 του άρθρου αυ¬ 
τού, από το οικείο κατά περίπτωση Ανώτερο Περιφερεια¬ 
κό Συμβούλιο Εκπαίδευσης. 

4. α) Ο διευθυντής και οι υποδιευθυντές του Σ.Ε.Π. που 
επιλέγονται κατά τις ανωτέρω διατάξεις διορίζονται στις 
αντίστοιχες θέσεις για θητεία τριών σχολικών ετών 

β) Κατάτηνπρώτη εφαρμογή του παρόντος Διευθυντής 
και υποδιευθυντής πρωτοβάθμιας εκπαίδευσης του 
Σ.Ε.Π. ορίζεται με απόφαση του Υπουργού Εθνικής Παι¬ 
δείας και Θρησκευμάτων και για θητεία δύο σχολικών 
ετών μόνιμος εκπαιδευτικός λειτουργός της δημόσιας εκ¬ 
παίδευσης που κατέχει τα προβλεπόμενα από τις διατά¬ 
ξεις του άρθρου 1 της παρούσας προσόντα. 

Άρθρο 3 

Προκήρυξη θέσεων, διαδικασία επιλογής, διορισμός 
εκπαιδευτικού προσωπικού του ΣΕΠ 

1. Η πλήρωση των θέσεων των ελληνόφωνων τμημά¬ 
των, καθώς και των θέσεων εκπαιδευτικών που θα διδά¬ 
σκουν την ελληνική γλώσσα στα αγγλόφωνα τμήματα, 
με απόσπαση μονίμων εκπαιδευτικών λειτουργών, γίνε¬ 
ται ύστερα από σχετική ανακοίνωση - πρόσκληση ενδια¬ 
φέροντος. Η ανακοίνωση - πρόσκληση ενδιαφέροντος 
εκδίδεται από τον Υπουργό Εθνικής Παιδείας και Θρη¬ 
σκευμάτων και κοινοποιείται, διάτων οικείων περιφερει¬ 
ακών υπηρεσιών εκπαίδευσης, σε όλες τις σχολικές μο¬ 
νάδες αρμοδιότητάς τους. Οι αιτήσεις και τα δικαιολο- 
γητικά υποβάλλονται από τους ενδιαφερομένους στην 
Περιφερειακή Διεύθυνση Πρωτοβάθμιας και Δεύτερο- 

βάθμιας Εκπαίδευσης Κρήτης, μέσα σε αποκλειστική 
προθεσμία που ορίζεται στην ανακοίνωση-πρόσκληση 
ενδιαφέροντος. Η ανακοίνωση-πρόσκληση ενδιαφέρο¬ 
ντος εκδίδεται, με την επιφύλαξη των διατάξεων της πα¬ 
ραγράφου 3 του άρθρου αυτού, μέχρι τις 31 Μάίου κά¬ 
θε χρόνο και ορίζει τα απαραίτητα δικαιολογητικά που 
πρέπει να συνυποβληθούν μαζί με την αίτηση, την προ¬ 
θεσμία, τον τρόπο και τον τόπο υποβολής τους. Οι θέ¬ 
σεις καλύπτονται κατ' αρχήν από όσους έχουν προϋπη¬ 
ρεσία σε Ευρωπαϊκό σχολείο, με βασικό κριτήριο επιλο¬ 
γής το χρόνο διδασκαλίας σ’ αυτό προηγουμένου του 
υποψηφίου με τον περισσότερο χρόνο. Ο Περιφερεια¬ 
κός Διευθυντής της Περιφερειακής Διεύθυνσης Πρωτο¬ 
βάθμιας και Δευτεροβάθμιας Εκπαίδευσης Κρήτης, 
αφού ελέγξει την πληρότητα των δικαιολογητικών, συ¬ 
ντάσσει σχετικό πίνακα, στον οποίο εγγράφει τους εν¬ 
διαφερομένους κατά φθίνουσα σειρά χρόνου υπηρε¬ 
σίας σε ευρωπαϊκό σχολείο, στη συνέχεια εγγράφει 
στον πίνακα τους εγγεγραμμένους στους ισχύοντες πί¬ 
νακες τελικής επιλογής των παραγράφων 5 και 6 του άρ¬ 
θρου 4της υπ’ αριθμ. Φ 821.6/Ε240/Ζ1 /4712/ 24.11.1998 
(ΦΕΚ 1238τ.Β') υπουργικής απόφασης, με τη σειράπρο- 
τεραιότηταςπου έχουν στον πίνακα αυτό. Οι πίνακες αυ¬ 
τοί μαζί με τις αιτήσεις και τα δικαιολογητικά διαβιβάζο¬ 
νται στη Διεύθυνση Ξένων και Μειονοτικών Σχολείωντου 
ΥΠΕΠΘ. Η απόσπαση γίνεται με απόφαση του Υπουρ¬ 
γού Εθνικής Παιδείας και Θρησκευμάτων, μετά από 
πρόταση του οικείου Κεντρικού Υπηρεσιακού Συμβουλί¬ 
ου Πρωτοβάθμιας ή Δευτεροβάθμιας Εκπαίδευσης κα¬ 
τά περίπτωση, που εκδίδεται μετά από εισήγηση της Δι¬ 
εύθυνσης Ξένων και Μειονοτικών Σχολείων. Η απόσπα¬ 
ση ισχύει για ένα σχολικό έτος, δυναμένη να ανανεωθεί, 
κατόπιν αιτήσεως του ενδιαφερομένου, για κάθε ένα 
από τα επόμενα και μέχρι πέντε (5) συνολικά σχολικά 
έτη. Η ανανέωση της απόσπασης γίνεται με απόφαση 
του Υπουργού Εθνικής Παιδείας και Θρησκευμάτων, με¬ 
τά από σχετική πρόταση του οικείου Κεντρικού Υπηρε¬ 
σιακού Συμβουλίου, το οποίο λαμβάνει υπόψη πέρα των 
άλλων και τις ανάλογες προϋποθέσεις που ισχύουν για 
την ανανέωση απόσπασης σε Ευρωπαϊκό Σχολείο. 

2. α) Η πλήρωση των θέσεων εκπαιδευτικών των ελλη¬ 
νόφωνων και αγγλόφωνων τμημάτων, καθώς και των θέ¬ 
σεων του ειδικού εκπαιδευτικού προσωπικού για τη διδα¬ 
σκαλία ξένης ή μητρικής γλώσσας, εκτός της ελληνικής, 
με πρόσληψη ωρομισθίων ή με σχέση εργασίας ορισμέ¬ 
νου χρόνου εκπαιδευτικών, γίνεται μετά από προκήρυξη, 
που εκδίδεται από τον Υπουργό Εθνικής Παιδείας και 
Θρησκευμάτων, με την επιφύλαξη των διατάξεων της 
επόμενης παραγράφου 3, μέχρι 30 Απριλίου κάθε χρόνο. 
Με την προκήρυξη καθορίζονται ο αριθμός των θέσεων, 
τα απαιτούμενα τυπικά και πρόσθετα προσόντα, τα δικαι- 
ολογητικάπου απαιτούνται γιατην απόδειξη κατοχήςτων 
προσόντων αυτών, η προθεσμία υποβολής των αιτήσεων 
και των δικαιολογητικών, τα κριτήρια επιλογής, η διαδικα¬ 
σία πρόσληψης και κάθε άλλο θέμα ή λεπτομέρεια που εί¬ 
ναι αναγκαία, σύμφωνα με τις διατάξεις που ισχύουν κά¬ 
θε φορά. Ορισμένα πιστοποιητικά, τα οποία ορίζονται με 
σαφήνεια στην προκήρυξη, μπορούν να υποκαθίστανται 
από υπεύθυνη δήλωση του υποψηφίου κατά το στάδιο 
της υποβολής των αιτήσεων και να υποβάλλονται από 


τους προσλαμβανόμενους κατά το στάδιο διορισμού. Τυ¬ 
χόν ψευδής δήλωση του υποψηφίου, πέραν των λοιπών 
συνεπειών περί ψευδούς δήλωσης, συνεπάγεται το μη 
διορισμό του, έστω καιανέχεικριθείδιοριστέος. Κατά την 
πρώτη εφαρμογή της παρούσας, η πλήρωση των θέσεων 
εκπαιδευτικού προσωπικού των αγγλόφωνων τμημάτων 
και του ειδικού εκπαιδευτικού προσωπικού για τη διδα¬ 
σκαλία ξένης ή μητρικής γλώσσας, πλην της ελληνικής, 
γίνεται, αντί προκήρυξης, με πρόσκληση ενδιαφέροντος, 
κατά τις διατάξεις της παραγράφου 4τουάρθρου5τουν. 
3376/2005 (ΦΕΚ 191 τ.Α'). Στην πρόσκληση ενδιαφέρο¬ 
ντος περιλαμβάνονται όλα τα ανωτέρω στοιχεία της προ¬ 
κήρυξης. 

β) Οι αιτήσεις καιτα δικαιολογητικά υποβάλλονται στην 
Περιφερειακή Διεύθυνση Πρωτοβάθμιας και Δευτερο¬ 
βάθμιας Εκπαίδευσης Κρήτης. Οι αιτήσεις και τα δικαιο- 
λογητικά ελέγχονται ως προς την πληρότητά τους από 
επιτροπή την οποία αποτελούν: 

ι) ο Περιφερειακός Διευθυντής της Περιφερειακής Δι¬ 
εύθυνσης Πρωτοβάθμιας και Δευτεροβάθμιας Εκπαίδευ¬ 
σης Κρήτης, ως πρόεδρος, 

ιι) ο Διευθυντής της Πρωτοβάθμιας ή Δευτεροβάθμιας 
Εκπαίδευσης Ηρακλείου κατά περίπτωση, 
ιιι) ο οικείος εθνικός επιθεωρητής του ΥΠΕΠΘ, μέλος 
του Συμβουλίου Επιθεώρησης των Ευρωπαϊκών Σχολεί¬ 
ων, ο οποίος μεριμνά για την επιβεβαίωση της ισχύος της 
άδειας διδασκαλίας κάθε υποψηφίου στη χώρα του από 
τον οικείο επιθεωρητή, μέλος του Συμβουλίου Επιθεώρη¬ 
σης των Ευρωπαϊκών Σχολείων. 

ιν) ο Διευθυντής και ο αρμόδιος κατά περίπτωση υποδι¬ 
ευθυντής του Σχολείου Ευρωπαϊκής Παιδείας 
ν) οι αιρετοί εκπρόσωποι του ΑΠΥΣΠΕ ή του ΑΠΥΣΔΕ 
κατά περίπτωση. 

γ) Η επιτροπή προβαίνει στην επιλογή των υποψηφίων, 
τους οποίους κατατάσσει αξιολογικά σε πίνακα σειράς 
προτεραιότητας και διοριστέων, ο οποίος υποβάλλεται 
για κύρωση στον Υπουργό Εθνικής Παιδείας και Θρη¬ 
σκευμάτων. 

δ) Ως προς τα κριτήρια επιλογής, τις αξιολογικές μονά¬ 
δες, τη μοριοδότηση, τη διαδικασία επιλογής και κατάρ¬ 
τισης των πινάκων προτεραιότητας και διοριστέων που 
υποβάλλονται για κύρωση στον Υπουργό Εθνικής Παιδεί¬ 
ας και Θρησκευμάτων, εφαρμόζονται αναλόγως και με 
την επιφύλαξη των διατάξεων της παρούσας οι διατάξεις 
των άρθρων 2 και 4 της υπ’ αριθμ. Φ821.6/Ε240/Ζ1/4712/ 
24.11.1998 (ΦΕΚ 1238τ.Β') υπουργικής απόφασης. Όπου 
στις ανωτέρω διατάξεις αναφέρεται ως αρμόδια διεύθυν¬ 
ση η Διεύθυνση Παιδείας Ομογενών και Διαπολιτισμικής 
Εκπαίδευσης, κατά την εφαρμογή των διατάξεων του πα¬ 
ρόντος άρθρου, νοείται η Διεύθυνση Ξένων και Μειονοτι¬ 
κών Σχολείων. 

ε) Κατά την εφαρμογή των διατάξεων του προηγούμε¬ 
νου εδαφίου καιπροκειμένου για την επιλογή εκπαιδευτι¬ 
κών του αγγλόφωνου τμήματος ή ειδικού εκπαιδευτικού 
προσωπικού, η αποτίμηση του κριτηρίου επιλογής με 
στοιχείο (η) της κατηγορίας Ατού άρθρου 2 της υπ’ αριθμ. 
Φ821.6/Ε240/Ζ1 /4712/24.11.1998 (ΦΕΚ 1238 τ.Β') υπουρ¬ 
γικής απόφασης γίνεται ως εξής: ι) η ελληνική γλώσσα λο¬ 
γίζεται ως ξένη γλώσσα και η γνώση της αποτιμάται με έξι 
(6) μονάδες και ιι) η γνώση άλλων ξένων γλωσσών (μέχρι 

δύο πέραν της ελληνικής και της μητρικής γλώσσας του 
υποψηφίου) της Ευρωπαϊκής Ένωσης που αποδεικνύεται 
με την κατοχή αντίστοιχων τίτλων, αποτιμάται με τρεις (3) 
μονάδες για κάθε μία. 

στ) Η πρόσληψη για την πλήρωση των κενών θέσεων γί¬ 
νεται από τον Περιφερειακό Διευθυντή της Περιφερεια¬ 
κής Διεύθυνσης Πρωτοβάθμιας και Δευτεροβάθμιας Εκ¬ 
παίδευσης Κρήτης, κατά φθίνουσα σειρά από αυτούς που 
περιλαμβάνονται στους κυρωμένους από τον Υπουργό 
Εθνικής Παιδείας και Θρησκευμάτων πίνακες της αντί¬ 
στοιχης ειδικότητας, εφαρμοζομένων αναλόγωςτων δια¬ 
τάξεων που ισχύουν για την πρόσληψη ωρομισθίων ή με 
σχέση εργασίας ορισμένου χρόνου εκπαιδευτικών στη 
δημόσια εκπαίδευση. 

3. Κατά την πρώτη εφαρμογή της παρούσας η προθε¬ 
σμία υποβολήςτων αιτήσεων και δικαιολογητικών, γιατην 
εφαρμογή των διατάξεων της παραγράφου 1 και του εδα¬ 
φίου ατης παραγράφου 2 του άρθρου αυτού, καθορίζε¬ 
ται από την πρόσκληση ενδιαφέροντος που εκδίδεται κα¬ 
τά τις διατάξεις της ανωτέρω παραγράφου 1 και της τε¬ 
λευταίας περιόδου της παραγράφου 4 του άρθρου 5 του 
ν. 3376/2005 (ΦΕΚ 191 τ.Α'). 

Άρθρο 4 

Αρμοδιότητες διευθυντή και υποδιευθυντών του Σ.Ε.Π. 

1. Ο Διευθυντής του Σ.Ε.Π. ασκεί τη διοίκηση, εποπτεύ¬ 
ει και καθοδηγεί τις επί μέρους σχολικές μονάδες του 
Σ.Ε.Π. Ειδικότερα, εκτός από τις αρμοδιότητες που του 
παρέχουν ειδικές διατάξεις, ο Διευθυντής του Σ.Ε.Π., με 
την επιφύλαξη των διατάξεων της επόμενης παραγρά¬ 
φου, ασκεί τις προβλεπόμενες από τις διατάξεις των άρ¬ 
θρων 27 έως και 30 της υπ’ αριθμ. Φ. 353.1/324/105657/ 
Δ1/2002 (ΦΕΚ 1340/16.10.2002 τ.Β') υπουργικής απόφα¬ 
σης αρμοδιότητες και επί πλέον: 

α) Ενημερώνει τους υποδιευθυντές για θέματαπου σχε¬ 
τίζονται με τη διοίκηση, την οργάνωση του εκπαιδευτικού 
έργου και την αποτελεσματική λειτουργία των επί μέρους 
σχολικών μονάδων αρμοδιότητάςτους. 

β) Είναι διοικητικός και πειθαρχικός προϊστάμενος των 
υποδιευθυντών και των διοικητικών υπαλλήλων του 
Σ.Ε.Π.. Δύναται ακόμη να ασκεί πειθαρχική δικαιοδοσία 
και να διατάσσει πειθαρχική διαδικασία επί όλων των εκ¬ 
παιδευτικών του Σ.Ε.Π.. 

γ) Συσκέπτεται με τους υποδιευθυντές όποτε κρίνει 
αναγκαίο για θέματα διοίκησης, οργάνωσης και λειτουρ¬ 
γίας του Σ.Ε.Π., με σκοπό τη βελτίωση των συνθηκώντης 
παρεχόμενης εκπαίδευσης και της αντιμετώπισης ενδε¬ 
χομένων προβλημάτων. 

δ) Συγκαλεί σε συνεδρίαση το σύλλογο διδασκόντων 
και συσκέπτεται με εκπροσώπους των συλλόγων γονέων 
και κηδεμόνων για την αντιμετώπιση προβλημάτων, σχε¬ 
τικών μετηνλειτουργίατου σχολείου και την παρεχόμενη 
εκπαίδευση. 

ε) Ενημερώνει τον Περιφερειακό Διευθυντή Εκπαίδευ¬ 
σης για όσα σοβαρά προβλήματα διαταράσσουν τη λει¬ 
τουργία του Σ.Ε.Π. και εισηγείται αναγκαία μέτρα γιατην 
αντιμετώπισή τους. 

στ) Συντάσσει και υποβάλλει στον Περιφερειακό Διευ¬ 
θυντή Εκπαίδευσης ετήσια έκθεση στο τέλος κάθε διδα¬ 
κτικού έτους αναφορικά με τις δραστηριότητες του 


Σ.Ε.Π., την κατάσταση των επί μέρους σχολικών του μο¬ 
νάδων και προτείνει αναγκαία μέτρα για την αντιμετώπιση 
τυχόν προβλημάτων. 

ζ) Λαμβάνει όλα τα αναγκαία μέτρα για το συντονισμό 
και την ομαλή λειτουργία όλων των επί μέρους σχολικών 
μονάδων του Σ.Ε.Π., τη συνεργασία και την ανταλλαγή 
ενημερωτικού και διδακτικού υλικού με το συνεργαζόμε- 
νο ευρωπαϊκό σχολείο, τη συνεργασία και την επικοινωνία 
με τα μέλη του Συμβουλίου Επιθεωρητών των Ευρωπαϊ¬ 
κών Σχολείων. 

η) Επιβλέπει και συντονίζει τα προγράμματα με βάση 
τους κανονισμούς των ευρωπαϊκών σχολείων, κατά τρό¬ 
πο που να διασφαλίζεται η ελάχιστη προϋπόθεση των 180 
διδακτικών ημερών. Παίρνει δε κάθε αναγκαίο μέτρο και 
μεριμνά σε συνεργασία με τους δύο υποδιευθυντές για 
την απρόσκοπτη λειτουργία του συστήματος τηλεδιδα- 
σκαλίας. 

θ) Συγκαλεί την πενταμελή επιτροπή διαχείρισης των 
κονδυλίων τρεχουσών λειτουργικών δαπανών και ειση- 
γείται σε αυτήν τον τρόπο και την κατανομή των κονδυ¬ 
λίων αυτών στις επί μέρους σχολικές μονάδες, αναλόγως 
των αναγκών τους. Φροντίζει για την έγκαιρη προμήθεια 
των αναγκαίων αναλώσιμων υλικών και γενικά λαμβάνει 
όλα τα αναγκαία μέτρα για την εύρυθμη λειτουργία του 
Σ.Ε.Π.. 

ι) Είναι ο εκκαθαριστής αποδοχών του προσωπικού του 
σχολείου και βοηθείται στο έργο αυτό από διοικητικό 
υπάλληλο που υπηρετεί στο Σ.Ε.Π.. 

ια) Έχει την ευθύνη για την εφαρμογή των αποφάσεων 
της ολομέλειαςτου συλλόγου διδασκότωντου Σ.Ε.Π.. 

ιβ) Αναλαμβάνει πρωτοβουλίες για την ανάπτυξη του 
ευρωπαϊκού πνεύματος στους μαθητές και στο εκπαιδευ¬ 
τικό προσωπικό του Σ. Ε. Π. και για τη συνεργασία των συλ¬ 
λόγων διδασκόντων και των γονέων και κηδεμόνων με 
σκοπό τη προώθηση των εκπαιδευτικών συμφερόντων 
των μαθητών. 

2. Εκτός από τις αρμοδιότητες που τους παρέχονται 
από ειδικές διατάξεις, οι υποδιευθυντές πρωτοβάθμιας 
και δευτεροβάθμιας εκπαίδευσης του Σ.Ε.Π., με την επι¬ 
φύλαξη των διατάξεων της επόμενης παραγράφου, 
ασκούν τις προβλεπόμενες από τις διατάξεις των άρθρων 
31 έως και 35 της υπ’ αριθμ. Φ. 353.1/324/105657/Δ1/2002 
(ΦΕΚ 1340/16.10.2002 τ.Β') υπουργικής απόφασης αρμο¬ 
διότητες και επί πλέον: 

α) Ενημερώνουν το εκπαιδευτικό προσωπικό αρμοδιό- 
τητάς τους για θέματα που σχετίζονται με τη διοίκηση, την 
οργάνωση του εκπαιδευτικού έργου και την αποτελεσμα¬ 
τική λειτουργία των σχολικών μονάδων αρμοδιότητάς 
τους. 

β) Είναι διοικητικοί και πειθαρχικοί προϊστάμενοιτου εκ¬ 
παιδευτικού προσωπικού των σχολικών μονάδων αρμο¬ 
διότητάς τους. 

γ) Συγκαλούν σε συνεδρίαση, κατά τμήμα ή ομάδα, το 
σύλλογο διδασκόντων και συσκέπτονται με εκπροσώ¬ 
πους των συλλόγων γονέων και κηδεμόνων για την αντι¬ 
μετώπιση προβλημάτων, σχετικών με την λειτουργία του 
σχολικών μονάδων αρμοδιότητάς τους και την παρεχόμε¬ 
νη εκπαίδευση. 

δ) Ενημερώνουντο Διευθυντή του Σ.Ε.Π. για όσα σοβα¬ 
ρά προβλήματα διαταράσσουν τη λειτουργία των σχολι- 

κών μονάδων αρμοδιότητάς τους και εισηγούνται ανα¬ 
γκαία μέτρα για την αντιμετώπισή τους. 

ε) Συντάσσουν και υποβάλλουν στον Διευθυντή του 
Σ.Ε.Π., ετήσια έκθεση στο τέλος κάθε διδακτικού έτους, 
αναφορικά με τις δραστηριότητες και την κατάσταση των 
σχολικών μονάδων των οποίων προΐστανται και προτεί¬ 
νουν αναγκαία μέτρα για την αντιμετώπιση τυχόν προ¬ 
βλημάτων. 

ζ) Λαμβάνουν όλα τα αναγκαία μέτρα για το συντονισμό 
και την ομαλή λειτουργία όλων των σχολικών μονάδων 
του Σ.Ε.Π. των οποίων προΐστανται, τη συνεργασία και 
την ανταλλαγή ενημερωτικού και διδακτικού υλικού με το 
συνεργαζόμενο ευρωπαϊκό σχολείο, επιβλέπουν και συ¬ 
ντονίζουν τα προγράμματα με βάση τους κανονισμούς 
των ευρωπαϊκών σχολείων, κατά τρόπο που να διασφαλί¬ 
ζεται η ελάχιστη προϋπόθεση των 180 διδακτικών ημε¬ 
ρών. Παίρνουν δε κάθε αναγκαίο μέτρο και μεριμνούν σε 
συνεργασία με το διευθυντή για την απρόσκοπτη λει¬ 
τουργία του συστήματος τηλεδιδασκαλίας. 

η) Έχουν την ευθύνη εφαρμογής των αποφάσεων του 
συλλόγου διδασκόντων που λαμβάνονται όταν αυτός συ¬ 
νεδριάζει σε σύνθεση τμήματος ή ομάδας. 

3. Οι αρμοδιότητες για θέματα που σύμφωνα με τις δια¬ 
τάξεις της υπ’ αριθμ. Φ. 353.1/324/105657/Δ1/2002 (ΦΕΚ 
1340/16.10.2002 τ.Β') υπουργικής απόφασης ανήκουν 
στον Διευθυντή σχολικής μονάδας ή στον προϊστάμενο 
Γραφείου Εκπαίδευσης ή στον Διευθυντή Εκπαίδευσης, 
προκειμένου για το Σ.Ε.Π., ασκούνται από τον οικείο Πε¬ 
ριφερειακό Διευθυντή Πρωτοβάθμιας και Δευτεροβάθ¬ 
μιας Εκπαίδευσης, εφόσον δεν ρυθμίζεται διαφορετικά 
από τις διατάξεις της παρούσας απόφασης. 

Άρθρο 5 

Σύλλογος διδασκόντων-τρόπος λειτουργίας 
και λήψης αποφάσεων 

1. Το σύνολο των διδασκόντων σε όλα τα γλωσσικά τμή¬ 
ματα πρωτοβάθμιας (νηπιαγωγείο-δημοτικό) και δευτε¬ 
ροβάθμιας (γυμνάσιο - λύκειο) εκπαίδευσης του Σ.Ε.Π., 
ανεξαρτήτως της σχέσης εργασίας τους, συγκροτούν 
τον σύλλογο διδασκόντων του Σ.Ε.Π. 

2. Ο σύλλογος διδασκόντων του Σ.Ε.Π. συνεδριάζει σε 
ολομέλεια, κατά τμήματα ή ομάδες, ανάλογα μετά θέμα¬ 
τα που τον απασχολούν κάθε φορά. 

α) Στην ολομέλεια μετέχουν όλοι οι εκπαιδευτικοί πρω¬ 
τοβάθμιας και δευτεροβάθμιας εκπαίδευσης του Σ.Ε.Π., 
ανεξάρτητα από τη σχέση εργασίας που έχουν και στην 
αρμοδιότητά της εμπίπτουν θέματα που αφορούν στη γε¬ 
νικότερη λειτουργία και οργάνωση του Σ.Ε.Π. και ειδικό¬ 
τερα: στη διαμόρφωση προτάσεων για τη βελτίωση της 
συνεργασίας με το ευρωπαϊκό σχολείο και τον τρόπο 
πραγματοποίησής της, στην ανταλλαγή απόψεων για τον 
καλύτερο συντονισμό των επί μέρους σχολικών μονάδων 
του Σ.Ε.Π., στο συντονισμό του οικονομικού και του εκ¬ 
παιδευτικού προγραμματισμού του Σ.Ε.Π. για κάθε σχο¬ 
λικό έτος, στην έγκριση του χρόνου διεξαγωγής της τη- 
λεδιδασκαλίας κατά σχολική μονάδα (νηπιαγωγείο, δη¬ 
μοτικό, γυμνάσιο, λύκειο), φροντίζοντας ώστε να μην 
παρουσιάζονται αλληλοεπικαλύψεις που να καθιστούν 
αδύνατη τη διεξαγωγή της, αλλά και να διενεργείται σε 
ώρες και μέρες που συμπίπτει η λειτουργία του Σ.Ε.Π. και 


του συνεργαζόμενου ευρωπαϊκού σχολείου. Ο σύλλογος 
διδασκόντων συνεδριάζει σε ολομέλεια τουλάχιστον δύο 
φορές το χρόνο και συγκεκριμένα πριν την έναρξη και με¬ 
τά τη λήξη της διδασκαλίας των μαθημάτων και οποτεδή¬ 
ποτε άλλοτε, κατά τη διάρκεια του σχολικού έτους, κριθεί 
απαραίτητο από τον διευθυντή ή εφόσον ζητηθεί αυτό και 
από τους δύο υποδιευθυντές. Στην ολομέλεια προεδρεύ¬ 
ει ο διευθυντής του Σ.Ε.Π., ο οποίος έχει και την ευθύνη 
σύγκλησήςτης. 

β) Στο τμήμα πρωτοβάθμιας εκπαίδευσης του συλ¬ 
λόγου διδασκόντων μετέχουν όλοι οι εκπαιδευτικοί 
πρωτοβάθμιας εκπαίδευσης (νηπιαγωγείο - δημοτικό) 
και στην αρμοδιότητά του εμπίπτουν θέματα που αφο¬ 
ρούν στη γενικότερη λειτουργία και στην οργάνωση 
των δύο επί μέρους σχολικών μονάδων πρωτοβάθμιας 
εκπαίδευσης (νηπιαγωγείο και δημοτικό) και ειδικότε¬ 
ρα: στη διαμόρφωση προτάσεων για τη βελτίωση της 
συνεργασίας των επί μέρους αυτών σχολικών μονά¬ 
δων με το ευρωπαϊκό σχολείο και τον τρόπο πραγμα¬ 
τοποίησής της με τις αντίστοιχες του συνεργαζόμενου 
ευρωπαϊκού σχολείου, στην ανταλλαγή απόψεων για 
τον καλύτερο συντονισμό των δυο αυτών επί μέρους 
σχολικών μονάδων πρωτοβάθμιας εκπαίδευσης, στο 
συντονισμό του οικονομικού και εκπαιδευτικού προ¬ 
γραμματισμού των σχολικών μονάδων πρωτοβάθμιας 
εκπαίδευσης για κάθε σχολικό έτος, στο συντονισμό 
των αναλυτικών ημερησίων ωρολογίων προγραμμά¬ 
των διδασκαλίας του νηπιαγωγείου και του δημοτικού, 
στον προσδιορισμό των μαθημάτων που θα διδάσκο¬ 
νται με το σύστημα της τηλεδιδασκαλίας και του χρό¬ 
νου διεξαγωγής της κατά σχολική μονάδα, φροντίζο¬ 
ντας ώστε να μην παρουσιάζονται αλληλοεπικαλύψεις 
που να καθιστούν αδύνατη τη διεξαγωγή της, αλλά και 
να διενεργείται σε ώρες και μέρες που συμπίπτει η λει¬ 
τουργία των σχολικών αυτών μονάδων με τις αντίστοι¬ 
χες του συνεργαζόμενου ευρωπαϊκού σχολείου. Το 
τμήμα πρωτοβάθμιας εκπαίδευσης του συλλόγου δι¬ 
δασκόντων του Σ.Ε.Π. συνεδριάζει σε ολομέλεια του¬ 
λάχιστον δύο φορές το χρόνο και συγκεκριμένα πριν 
την έναρξη και τη λήξη του διδακτικού έτους και οπο¬ 
τεδήποτε άλλοτε, κατά τη διάρκεια του σχολικού 
έτους, κριθεί απαραίτητο από τον υποδιευθυντή πρω¬ 
τοβάθμιας εκπαίδευσης, ο οποίος έχει την ευθύνη σύ¬ 
γκλησής του και προεδρεύει σ’ αυτό. 

γ) Στο τμήμα δευτεροβάθμιας εκπαίδευσης του συλ¬ 
λόγου διδασκόντων μετέχουν όλοι οι εκπαιδευτικοί δευ¬ 
τεροβάθμιας εκπαίδευσης (γυμνάσιο - λύκειο) και στην 
αρμοδιότητά του εμπίπτουν θέματα που αφορούν στη 
γενικότερη λειτουργία και στην οργάνωση των δύο επί 
μέρους σχολικών μονάδων δευτεροβάθμιας εκπαίδευ¬ 
σης (γυμνάσιο-λύκειο) και ειδικότερα: στη διαμόρφωση 
προτάσεων για τη βελτίωση της συνεργασίας των επί μέ¬ 
ρους αυτών σχολικών μονάδων με το ευρωπαϊκό σχο¬ 
λείο και τον τρόπο πραγματοποίησής της με τις αντί¬ 
στοιχες του συνεργαζόμενου ευρωπαϊκού σχολείου, 
στην ανταλλαγή απόψεων για τον καλύτερο συντονισμό 
των δυο αυτών επί μέρους σχολικών μονάδων δευτερο¬ 
βάθμιας εκπαίδευσης, στο συντονισμό του οικονομικού 
και εκπαιδευτικού προγραμματισμού των σχολικών μο¬ 
νάδων δευτεροβάθμιας εκπαίδευσης για κάθε σχολικό 

έτος, στο συντονισμό των αναλυτικών ημερησίων ωρο¬ 
λογίων προγραμμάτων διδασκαλίας του γυμνασίου και 
του λυκείου, στον προσδιορισμό των μαθημάτων που θα 
διδάσκονται μετο σύστηματηςτηλεδιδασκαλίας και του 
χρόνου διεξαγωγής της κατά σχολική μονάδα, φροντί¬ 
ζοντας ώστε να μην παρουσιάζονται αλληλοεπικαλύ- 
ψεις που να καθιστούν αδύνατη τη διεξαγωγή της, αλλά 
και να διενεργείται σε ώρες και μέρες που συμπίπτει η 
λειτουργία των σχολικών αυτών μονάδων με τις αντί¬ 
στοιχες του συνεργαζόμενου ευρωπαϊκού σχολείου. Το 
τμήμα δευτεροβάθμιας εκπαίδευσης του συλλόγου δι¬ 
δασκόντων του Σ.Ε.Π. συνεδριάζει σε ολομέλεια τουλά¬ 
χιστον δύο φορές το χρόνο και συγκεκριμένα πριν την 
έναρξη και τη λήξη του διδακτικού έτους και οποτεδή¬ 
ποτε άλλοτε, κατά τη διάρκεια του σχολικού έτους, κρι- 
θεί απαραίτητο από τον υποδιευθυντή δευτεροβάθμιας 
εκπαίδευσης, ο οποίος έχει την ευθύνη σύγκλησής του 
και προεδρεύει σ'αυτό. 

δ) Για θέματα που αφορούν αποκλειστικά και μόνο ζη¬ 
τήματα λειτουργίας επί μέρους σχολικής μονάδας του 
Σ.Ε.Π. και συγκεκριμένα του νηπιαγωγείου ή του δημο¬ 
τικού, ή του γυμνασίου, ή του λυκείου ο σύλλογος διδα¬ 
σκόντων συνεδριάζει, κατά ομάδα, στην οποία μετέ¬ 
χουν οι εκπαιδευτικοί που διδάσκουν στην οικεία επί μέ¬ 
ρους σχολική μονάδα και στην αρμοδιότητά της 
εμπίπτουν θέματα που αφορούν στη γενικότερη λει¬ 
τουργία και στην οργάνωση της επί μέρους σχολικής 
μονάδας και ειδικότερα: στη διαμόρφωση προτάσεων 
για την οργάνωση και τη λειτουργία της σχολικής μονά¬ 
δας, στη βελτίωση της συνεργασίας της με την αντί¬ 
στοιχη εκπαιδευτική μονάδα του ευρωπαϊκού σχολείου 
και τον τρόπο πραγματοποίησής της, στον οικονομικό 
και εκπαιδευτικό προγραμματισμό για κάθε σχολικό 
έτος, στην κατάρτιση των αναλυτικών ημερησίων ωρο¬ 
λογίων προγραμμάτων διδασκαλίας, στις ανάγκες διε¬ 
ξαγωγής της διδασκαλίας ορισμένων μαθημάτων με το 
σύστημα της τηλεδιδασκαλίας. Η ομάδα διδασκόντων 
κάθε επί μέρους σχολικής μονάδας του Σ.Ε.Π. συνε¬ 
δριάζει δύο τουλάχιστον φορές κάθε τρίμηνο και συ¬ 
γκεκριμένα πριν την έναρξη και τη λήξη του κάθε τριμή¬ 
νου και οποτεδήποτε άλλοτε κατά τη διάρκεια του σχο¬ 
λικού έτους κριθεί απαραίτητο. Στις συνεδριάσεις της 
ομάδας διδασκόντων κάθε επί μέρους σχολικής μονά¬ 
δας προεδρεύει ο οικείος υποδιευθυντής του Σ.Ε.Π., ο 
οποίος έχει και την ευθύνη σύγκλισης της σε τακτή ή 
έκτακτη συνεδρίαση. 

3. Για τον τρόπο λήψης απόφασης, τη διαδικασία τα τη¬ 
ρούμενα βιβλία πρακτικών καθώς και για κάθε άλλο θέμα 
που αφορά τη λειτουργία του συλλόγου διδασκόντων 
του Σ.Ε.Π. σε ολομέλεια ή τμήματα, ή ομάδες εφαρμόζο¬ 
νται ανάλογα οι διατάξεις των παραγράφων 1 και 2 του 
άρθρου 13 του π.δ. 201/98 (ΦΕΚ161 Α'). Οι διατάξεις των 
άρθρων 36 έως και 39 της υπ’ αριθμ. Φ. 
353.1/324/105657/Δ1/2002 (ΦΕΚ 1340/16.10.2002 τ.Β') 
υπουργικής απόφασης εφαρμόζονται αναλόγως για θέ¬ 
ματα που δεν ρυθμίζονται διαφορετικά από την παρούσα 
απόφαση. Για την εφαρμογή των ανωτέρω διατάξεων 
του π.δ. 201/1998 και της υπ’ αριθμ. Φ. 
353.1/324/105657/Δ1/2002 υπουργικής απόφασης, το 
τμήμα ή η ομάδα διδασκόντων του συλλόγου διδασκό- 


ντωντου Σ.Ε.Π., με την επιφύλαξη των διατάξεων της πα¬ 
ρούσας απόφασης, θεωρούνται ως αυτοτελείς σύλλογοι 
διδασκόντων. 

Άρθρο 6 
Έναρξη ισχύος 

Η έναρξη ισχύος της παρούσας αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Αυγούστου 2005 

Η ΥΠΟΥΡΓΟΣ 

Μ. ΓΙΑΝΝΑΚΟΥ 
-♦- 

Αριθ. 82521/Ζ2 (5) 

Έναρξη και λήξη σχολικού έτους στο Σχολείο Ευρωπαϊ¬ 
κής Παιδείας, εγγραφές και μετεγγραφές μαθητών 
και άλλα οργανωτικά θέματα των κύκλωνπροσχολικής 
αγωγής και πρωτοβάθμιας εκπαίδευσης του Σ.Ε.Π. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 2 παράγραφος 2, 3 παρά¬ 
γραφος 4 και 7 παράγραφοι 2, 3 και 4 του ν. 3376/2005 
(ΦΕΚ 191/2.8.2005 τ.Α') "Ίδρυση Σχολείου Ευρωπαϊκής 
Παιδείας". 

2. Τους κανονισμούς λειτουργίας των Νηπιαγωγείων 
και των Δημοτικών των Ευρωπαϊκών Σχολείων, όπως αυ¬ 
τοί έχουν εγκριθεί από το Ανώτατο Συμβούλιο Ευρωπαϊ¬ 
κών Σχολείων. 

3. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού για 
το τρέχον οικονομικό έτος και για τα επόμενα πέντε (5) οι¬ 
κονομικά έτη, αποφασίζουμε: 

Καθορίζουμε την έναρξη και λήξη του σχολικού 
έτους, τις διακοπές των μαθημάτων και τις αργίες των 
γλωσσικών τμημάτων των κύκλων προσχολικής αγω¬ 
γής και πρωτοβάθμιας εκπαίδευσης, το ωράριο των εκ¬ 
παιδευτικών, και κάθε σχετική λεπτομέρεια, ως ακο¬ 
λούθως: 

Άρθρο 1 

Έναρξη και λήξη του σχολικού έτους- 
Διακοπές και Αργίες 

1. Το σχολικό έτος των γλωσσικών τμημάτων των κύ¬ 
κλωνπροσχολικής αγωγής και Πρωτοβάθμιας Εκπαίδευ¬ 
σης αρχίζει την 1η Σεπτεμβρίου και λήγει την 31 Αυγού¬ 
στου του επόμενου ημερολογιακού έτους. 

2. Το διδακτικό έτος αρχίζει την 1η Σεπτεμβρίου και λή¬ 
γει την 30 Ιουνίου του επόμενου ημερολογιακού έτους. 

3. Η διδασκαλία των μαθημάτων στα τμήματα και των 
δύο κύκλων αρχίζει στις 11 Σεπτεμβρίου και λήγει στις 27 
Ιουνίου του επόμενου ημερολογιακού έτους. Σε περίπτω¬ 
ση που ημερομηνία έναρξης συμπίπτει με Σάββατο ή Κυ¬ 
ριακή, τότε αυτή μεταφέρεται την επόμενη Δευτέρα και 
αν συμπίπτει με Σάββατο ή Κυριακή ημερομηνία λήξης, 
αυτή μεταφέρεται την προηγούμενη Παρασκευή. 

4. Το διδακτικό έτος χωρίζεται σε δύο περιόδους οι 
οποίες διαρκούν: 

Η πρώτη: από 11 Σεπτεμβρίου μέχρι 31 Ιανουάριου του 
επόμενου έτους 

Η δεύτερη: από 1 Φεβρουάριου μέχρι και 27 Ιουνίου. 

Άρθρο 2 

Διακοπές- αργίες- γιορτές 

1. Τα γλωσσικά τμήματα των κύκλων προσχολικής αγω¬ 
γής (Νηπιαγωγείο) και πρωτοβάθμιας εκπαίδευσης (Δη¬ 
μοτικό Σχολείο) του Σ.Ε.Π. δεν λειτουργούν: 

α) Τα Σάββατα και τις Κυριακές 

β) Την 28η Οκτωβρίου και την 25η Μαρτίου (εθνικές 
εορτές) 

γ) Από 24 Δεκεμβρίου έως και 7 Ιανουάριου (διακοπές 
Χριστουγέννων) 
δ) Την Καθαρή Δευτέρα 

ε) Από τη Μ. Δευτέρα έως και την Παρασκευή της Δια- 
καινησίμου (διακοπές Πάσχα Ορθοδόξων) και τη Δευτέ¬ 
ρα του Πάσχα των Καθολικών 
στ) Την 1η Μάΐου 
ζ) Την εορτή του Αγ. Πνεύματος 
η) Από 1 Ιουλίου έως και 31 Αυγούστου (θερινές διακο¬ 
πές) 

θ) Την ημέρα εορτής του Πολιούχου Αγίου της πόλης 
του Ηρακλείου και της τοπικής εθνικής εορτής. 

2. Την 17η Νοεμβρίου, ημέρα μνήμης του αντιδικτατο- 
ρικού αγώνα, της εθνικής αντίστασης και της επετείου 
του Πολυτεχνείου, γίνονται στο Σ.Ε.Π. εκδηλώσεις εντός 
του ωραρίου λειτουργίας. Αν η ημέρα αυτή συμπίπτει με 
Σάββατο ή Κυριακή οι εκδηλώσεις γίνονται την προηγού¬ 
μενη Παρασκευή. 

3. Την 30η Ιανουάριου ημέρα εορτασμού των Τριών 
Ιεραρχών, το διδακτικό προσωπικό του νηπιαγωγείου 
και του δημοτικού του Σ.Ε.Π. συμμετέχει στις τοπικές 
εκδηλώσεις της εκπαιδευτικής κοινότητας της περιο¬ 
χής- 

4. Την εργάσιμη ημέρα που προηγείται των εθνικών 
εορτών της 28ης Οκτωβρίου και της 25ης Μαρτίου πραγ¬ 
ματοποιούνται εκδηλώσεις, κατά τις οποίες τιμάται εκτός 
από την επέτειο της εθνικής εορτής και η Ελληνική Ση¬ 
μαία. 

5. Οι εκπαιδευτικές δραστηριότητες στους κύκλους 
προσχολικής αγωγής και πρωτοβάθμιας εκπαίδευσης 
του Σ.Ε.Π. μπορούν να διακοπούν για την αντιμετώπι¬ 
ση εκτάκτων και απρόβλεπτων καταστάσεων και γεγο¬ 
νότων, με απόφαση του Υπουργού Εθνικής Παιδείας 
και Θρησκευμάτων. Αν τα παραπάνω γεγονότα αφο¬ 
ρούν μεμονωμένα το Νομό Ηρακλείου, οι εκπαιδευτι¬ 
κές δραστηριότητες μπορούν να διακοπούν το πολύ 
για δεκαπέντε (15) εργάσιμες ημέρες, με απόφαση 
του Νομάρχη Ηρακλείου. Σε κάθε περίπτωση, αν για 
τους παραπάνω λόγους απαιτείται διακοπή των εκπαι¬ 
δευτικών δραστηριοτήτων για περισσότερες από δε¬ 
καπέντε εργάσιμες ημέρες, αυτή γίνεται με απόφαση 
του Υπουργού Εθνικής Παιδείας και Θρησκευμάτων. 
Με την ίδια απόφαση μπορεί να παραταθεί για αντί¬ 
στοιχο ή μικρότερο χρονικό διάστημα το διδακτικό 
έτος. 


Άρθρο 3 

Εγγραφές νηπίων και μαθητών 

1. Στα γλωσσικά τμήματα των κύκλων προσχολικής 
αγωγής (Νηπιαγωγείο) και πρωτοβάθμιας εκπαίδευσης 
(δημοτικό σχολείο) του Σ.Ε.Π. εγγράφονται νήπια ή μα¬ 
θητές αντίστοιχα, που υπάγονται σε μία από τις παρακά¬ 
τω τρεις περιπτώσεις: 

α) Στην πρώτη περίπτωση υπάγονται τα νήπια και οι μα¬ 
θητές που είναι παιδιά υπαλλήλων του Ευρωπαϊκού Ορ¬ 
γανισμού για την ασφάλεια Δικτύων και Πληροφορίας ή 
άλλης υπηρεσίας της Ευρωπαϊκής Ένωσης. 

β) Στη δεύτερη περίπτωση υπάγονται τα νήπια και οι μα¬ 
θητές που είναι παιδιά υπαλλήλων των Διεθνών Οργανι¬ 
σμών και των διπλωματικών αποστολών που εδρεύουν 
στο Ηράκλειο της Κρήτης. 

γ) Στην τρίτη περίπτωση υπάγονται τα νήπια και οι μα¬ 
θητές που ο ένας τουλάχιστον από τους γονείς τους είναι 
υπήκοος χώρας μέλους της Ε.Ε. 

2. Προϋπόθεση εγγραφής στα γλωσσικά τμήματα: 

α) του νηπιαγωγείου του Σ.Ε.Π είναι η συμπλήρωση της 
ηλικίας που προβλέπουν οι διατάξεις της παραγράφου 3 
του άρθρου 7 του π.δ. 200/1998 (ΦΕΚ 162 Α'), 

β) του κύκλου πρωτοβάθμιας εκπαίδευσης (δημοτικού) 
είναι η συμπλήρωση της ηλικίας που προβλέπουν οι δια¬ 
τάξεις του άρθρου ΙΟπαράγρ. Ιβτου ν. 2327/1995 (ΦΕΚ 
156 Α'). 

3. Τα νήπια και οι μαθητές που ανήκουν στην περίπτωση 
α της ανωτέρω παραγράφου 1 εγγράφονται στο οικείο 
γλωσσικό τμήμα που αντιστοιχεί στη μητρική τους γλώσ¬ 
σα και εφόσον δεν λειτουργεί αντίστοιχο τμήμα εγγρά- 
φονται σε γλωσσικό τμήμα της επιλογής τους. Στα νήπια 
και στους μαθητές αυτούς παρέχεται η αναγκαία ενισχυ- 
τική διδασκαλία για να καταστεί εφικτή η παρακολούθη¬ 
ση του συγκεκριμένου γλωσσικού τμήματος. Τα νήπια και 
οι μαθητές που ανήκουν στις περιπτώσεις β και γτης ανω¬ 
τέρω παραγράφου 1 εγγράφονται με την επιφύλάξη των 
διατάξεων των επόμενων παραγράφων του άρθρου αυ¬ 
τού στο γλωσσικό τμήμα που αντιστοιχεί στην μητρική 
τους γλώσσα. Στις περιπτώσεις που δεν λειτουργεί αντί¬ 
στοιχο γλωσσικό τμήμα τα νήπια και οι μαθητές αυτοί 
υποβάλλονται σε σχετική εξέταση (τεστ) και η εγγραφή 
τους πραγματοποιείται στην περίπτωση που διαπιστωθεί 
ότι οι γνώσεις τους στην γλώσσα διδασκαλίας του συγκε¬ 
κριμένου γλωσσικού τμήματος είναι σε επίπεδο που τους 
επιτρέπει να παρακολουθήσουν το συγκεκριμένο γλωσ¬ 
σικό τμήμα. 

4. Οι γονείς των νηπίων και των μαθητώνπου επιθυμούν 
την εγγραφή των παιδιών τους στο νηπιαγωγείο ή στο δη¬ 
μοτικό σχολείο του Σ.Ε.Π. αντίστοιχα υποβάλλουν στο 
σχολείο σχετική αίτηση, στην οποία αναφέρουν και το 
γλωσσικό τμήμα στο οποίο αιτούνται την εγγραφή, με τα 
δικαιολογητικά της επόμενης παραγράφου από 1 έως 15 
Ιουνίου κάθε χρόνου. Ειδικά για το σχολικό έτος 2005- 
2006, οι αιτήσεις εγγραφής νηπίων στο νηπιαγωγείο και 
μαθητών στο δημοτικό σχολείο υποβάλλονται στην Περι¬ 
φερειακή Διεύθυνση Πρωτοβάθμιας και Δευτεροβάθμιας 
Εκπαίδευσης Κρήτης, από 25 Αυγούστου μέχρι και 6 Σε¬ 
πτεμβρίου 2005. Κατ’ εξαίρεση είναι επιτρεπτή η υποβο¬ 
λή αίτησης εγγραφής και μετά την προβλεπόμενη κατά τα 
ανωτέρω προθεσμία για νήπιο ή μαθητή που ο ένας των 




ΦΕΚ1173 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


16548α 


γονέων του είναι υπάλληλος του Ευρωπαϊκού Οργανι¬ 
σμού για την ασφάλεια Δικτύων και Πληροφορίας, εφό¬ 
σον αυτός προσλήφθηκε ή τοποθετήθηκε στον οργανι¬ 
σμό αυτό μετά τη λήξη της προθεσμίας υποβολής των αι¬ 
τήσεων εγγραφής. 

5. Μαζί με την αίτηση εγγραφής συνυποβάλλονται και: 

α) προκειμένου για εγγραφή νηπίων στο νηπιαγω¬ 
γείο, τα προβλεπόμενα από την παράγραφο 2 του άρ¬ 
θρου 7 του π.δ. 200/1998 (ΦΕΚ 161 Α') δικαιολογητικά 
και προκειμένου για την εγγραφή μαθητών στο δημοτι¬ 
κό σχολείο, τα προβλεπόμενα από την παράγραφο 3 
του άρθρου 7του π.δ. 201/1998 (ΦΕΚ 161 Α') δικαιολο- 
γητικά, 

β) προκειμένου για παιδιά υπαλλήλων του Ευρωπαϊκού 
Οργανισμού για την Ασφάλεια Δικτύων και Πληροφορίας 
ή άλλης υπηρεσίας της Ευρωπαϊκής Ένωσης, ή διπλωμα¬ 
τικών αποστολών, ή Διεθνών Οργανισμών, βεβαίωση της 
οικείας υπηρεσίας από την οποία να προκύπτει η έδρατης 
υπηρεσίας και η υπαλληλική σχέση του ενός τουλάχιστον 
των γονέων του νηπίου. 

γ) προκειμένου για παιδιά που ένας τουλάχιστον των 
γονέων τους είναι υπήκοος χώρας μέλους της Ε.Ε., φω¬ 
τοτυπία διαβατηρίου ή άλλου επίσημου εγγράφου από το 
οποίο να προκύπτει η υπηκοότητά του. 

6. Τα νήπια και οι μαθητές που υπάγονται στην περί¬ 
πτωση α της παραγράφου 1 του παρόντος άρθρου εγ- 
γράφονται όλα και εφόσον δεν καλυφθούν όλες οι θέ¬ 
σεις από υποψηφίους της περίπτωσης αυτής, εγγράφο- 
νται νήπια και μαθητές που υπάγονται στην περίπτωση 
του εδαφίου β της αυτής παραγράφου. Αν οι αιτήσεις 
για εγγραφή των υποψηφίων της β περίπτωσης, σε κά¬ 
ποιο γλωσσικό τμήμα του κύκλου προσχολικής αγωγής 
ή του κύκλου πρωτοβάθμιας εκπαίδευσης, είναι περισ¬ 
σότερες από τις κενές θέσεις, η κάλυψη των κενών θέ¬ 
σεων γίνεται μετά από δημόσια κλήρωση μεταξύ των 
υποψηφίων που υπάγονται στη συγκεκριμένη περίπτω¬ 
ση. Εφόσον και μετά την εγγραφή των υποψηφίων της 
περίπτωσης β δεν συμπληρωθούν οι θέσεις κάποιου 
γλωσσικού τμήματος των δύο αυτών κύκλων του Σ.Ε.Π., 
μπορούν να εγγραφούν σε αυτό το γλωσσικό τμήμα νή¬ 
πια ή μαθητές κατά περίπτωση, που υπάγονται στην πε¬ 
ρίπτωση γ. Αν οι αιτήσεις των νηπίων ή μαθητών της πε¬ 
ρίπτωσης γ είναι περισσότερες από τις υπολειπόμενες 
κενές θέσεις, τότε προηγούνται τα νήπια ή οι μαθητές 
της περίπτωσης γ που η κατοικία των γονέων τους είναι 
εντός της περιοχής λειτουργίας του σχολείου και η 
οποία προσδιορίζεται από τον Περιφερειακό Διευθυντή 
της Περιφερειακής Διεύθυνσης Πρωτοβάθμιας και Δευ¬ 
τεροβάθμιας Εκπαίδευσης Κρήτης, το αργότερο δέκα 
(10) ημέρες πριν την ημερομηνία έναρξης των εγγρα¬ 
φών. Κατά την πρώτη εφαρμογή της παρούσας, ο προσ¬ 
διορισμός της περιοχής του σχολείου μπορεί να γίνει και 
μέχρι την παραμονή της έναρξης των εγγραφών. Αν και 
μετά την εγγραφή των νηπίων ή μαθητών που διαμένουν 
στην περιοχή του σχολείου υπάρχουν κενές θέσεις σε 
συγκεκριμένο γλωσσικό τμήμα, μπορούν στο τμήμα αυ¬ 
τό να εγγραφούν νήπια ή μαθητές κατά περίπτωση που 
διαμένουν εκτός της περιοχής του Σχολείου. Αν οι αιτή¬ 
σεις των υποψηφίων που διαμένουν εντός της περιοχής 
του σχολείου είναι περισσότερες από τις κενές θέσεις, η 


κάλυψη των κενών αυτών θέσεων γίνεται μετά από δη¬ 
μόσια κλήρωση μεταξύ των υποψηφίων αυτών. Η αυτή 
διαδικασία ακολουθείται και στην περίπτωση που είναι 
αναγκαία η επιλογή υποψηφίων που διαμένουν εκτός 
της περιοχής του Σχολείου. 

7. Η κλήρωση της προηγούμενης παραγράφου, όπου 
απαιτείται, διενεργείται εντός δέκα (10) εργάσιμων ημε¬ 
ρών από την ημερομηνία λήξης της προθεσμίας υποβο¬ 
λής της σχετικής αίτησης, είναι δημόσια και μπορούν να 
παρευρίσκονται σε αυτήν οι ενδιαφερόμενοι γονείς ή κη¬ 
δεμόνες. Ειδικότερα: 

α) Μετά τη λήξη της προθεσμίας υποβολής των αιτήσε¬ 
ων εγγραφής, καταρτίζονται για κάθε γλωσσικό τμήμα 
των κύκλων προσχολικής αγωγής και για κάθε τάξη του 
κύκλου πρωτοβάθμιας εκπαίδευσης τέσσερις πίνακες, 
ένας για κάθε μια από τις περιπτώσεις α και β της παρα¬ 
γράφου 1 του άρθρου αυτού, ένας για τα νήπια και τους 
μαθητές της περίπτωσης γ που διαμένουν στην περιοχή 
του Σχολείου και ένας για τα νήπια και τους μαθητές της 
περίπτωσης γ που διαμένουνεκτόςτηςπεριοχήςτου Σχο¬ 
λείου και εντός της ευρύτερης περιοχής της πόλης του 
Ηρακλείου. Στους πίνακες αυτούς καταχωρούνται κατά 
περίπτωση τα υποψήφια για εγγραφή νήπια και μαθητές 
με βάση την αίτηση των γονέων τους. Οι πίνακες αυτοί 
εγκρίνονται από τον υποδιευθυντή πρωτοβάθμιας εκπαί¬ 
δευσης, κυρώνονται από τον Διευθυντή του Σ.Ε.Π. και 
αναρτώνται στις προθήκες ανακοινώσεων του σχολείου. 

β) Αμέσως μετά τη λήξη της προθεσμίας υποβολής των 
αιτήσεων, ο υποδιευθυντής πρωτοβάθμιας εκπαίδευσης 
του Σ.Ε.Π., εφόσον διαπιστώσει ότι απαιτείται κλήρωση 
μεταξύ των υποψηφίων κάποιας περίπτωσης γλωσσικού 
τμήματος, ανακοινώνει, μετονπροσφορότεροτρόπο, την 
ημερομηνία, την ώρα και τον τόπο διεξαγωγής της δημό¬ 
σιας κλήρωσης. Η κλήρωση διενεργείται τουλάχιστον 
τρεις (3) εργάσιμες ημέρες μετά την ανακοίνωσή της. 

γ) Μετά την κλήρωση καταρτίζεται πίνακας προτεραιό¬ 
τητας για τη συγκεκριμένη περίπτωση του γλωσσικού 
τμήματος, ο οποίος και ανακοινώνεται στους ενδιαφερο¬ 
μένους γονείς και κηδεμόνες. Από τον πίνακα αυτό εγ- 
γράφονται κατά σειρά τα νήπια ή οι μαθητές κατά περί¬ 
πτωση, μέχρι τη συμπλήρωση των κενών θέσεων του συ¬ 
γκεκριμένου γλωσσικού τμήματος. Στην περίπτωση που 
για οποιονδήποτε λόγο δεν εγγράφει κάποιο από τα ανω¬ 
τέρω νήπια ή μαθητές, στο συγκεκριμένο γλωσσικό τμή¬ 
μα, καλείται για εγγραφή στο τμήμα αυτό το νήπιο ή ο μα¬ 
θητής που έπεται αυτού που γράφτηκε τελευταίος. 

8. Οι διατάξεις του άρθρου 7 του π.δ. 200/1998 (ΦΕΚ 
161 Α') καιτωνάρθρων7και8τουπ.δ. 201/1998 (ΦΕΚ 161 
Α') εφαρμόζονται αναλόγως, εφόσον τα θέματα που ρυθ¬ 
μίζουν δεν ρυθμίζονται διαφορετικά από την παρούσα 
απόφαση. 

9. Σε κάθε γλωσσικό τμήμα του κύκλου προσχολικής 
αγωγής λειτουργεί μια τάξη στην οποία εγγράφονται μέ¬ 
χρι και είκοσι πέντε (25) νήπια. Κατ’ εξαίρεση και καθ’ 
υπέρβαση του μέγιστου αυτού αριθμού νηπίων ανά 
γλωσσικό τμήμα, είναι επιτρεπτή η εγγραφή μέχρι και 
πέντε (5) επιπλέον νηπίων που ο ένας τουλάχιστον από 
τους γονείς τους είναι υπάλληλος του Ευρωπαϊκού Ορ¬ 
γανισμού για την Ασφάλεια Δικτύων και Πληροφορίας 
και για τα οποία η σχετική αίτηση εγγραφής υποβλήθη- 

κε μετά τη λήξη της προβλεπόμενης προθεσμίας, σε 
εφαρμογή των διατάξεων της τελευταίας περιόδου της 
παραγράφου 3 του άρθρου αυτού. Για τις εκπρόθεσμες 
αιτήσεις αποφαίνεται ο Διευθυντής του Σ.Ε.Π., ο οποίος 
συνεργάζεται γι’ αυτό με τον οικείο υποδιευθυντή. Σε 
περίπτωση απόρριψης εκπρόθεσμης κατά τα ανωτέρω 
αίτησης, η σχετική απόφαση του διευθυντή πρέπει να εί¬ 
ναι επαρκώς αιτιολογημένη. 

10. Σε κάθε τάξη κάθε γλωσσικού τμήματος εγγράφο- 
νται μέχρι και είκοσι πέντε (25) μαθητές. Κατ’ εξαίρεση και 
καθ’ υπέρβαση του μέγιστου αυτού αριθμού μαθητών 
ανά τάξη, είναι επιτρεπτή η εγγραφή μέχρι και πέντε (5) 
επιπλέον μαθητών που ο ένας τουλάχιστον από τους γο¬ 
νείς τους είναι υπάλληλος του Ευρωπαϊκού Οργανισμού 
για την Ασφάλεια Δικτύων και Πληροφορίας και για τους 
οποίους η σχετική αίτηση εγγραφής υποβλήθηκε μετά τη 
λήξη της προβλεπόμενης προθεσμίας, σε εφαρμογή των 
διατάξεων της τελευταίας περιόδου της παραγράφου 3 
του άρθρου αυτού. 

11. Κατ’ εξαίρεση των διατάξεων των παραγράφου 6 και 
7του άρθρου αυτού εγγράφονται, καθ’ υπέρβαση του μέ¬ 
γιστου αριθμού νηπίων ή μαθητών ανά τάξη, εφόσον δεν 
κληρώθηκαν, τα νήπια και οι μαθητές που: 


α) έχουν αδελφό ή αδελφή που κληρώθηκε να εγγράφει 
σε επί μέρους σχολική μονάδα του Σ.Ε.Π. 

β) ο ένας τουλάχιστον των γονέων τους είναι εκπαιδευ¬ 
τικός στο Σ.Ε.Π. 

Άρθρο 5 

Ωράριο εκπαιδευτικών λειτουργών του Σ.Ε.Π. 

Ως προς το ωράριο εργασίας των εκπαιδευτικών της 
δημόσιας εκπαίδευσης που αποσπώνται στο Σ.Ε.Π., ισχύ¬ 
ουν οι διατάξεις της ελληνικής νομοθεσίας σε συνδυασμό 
με τις διατάξεις των κανονισμών των Ευρωπαϊκών Σχολεί¬ 
ων που εφαρμόζονται για τους εκπαιδευτικούς που απο- 
σπώνται σ’ αυτά, όπως αυτές ισχύουν κάθε φορά. 

Άρθρο 6 
Έναρξη ισχύος 

Η έναρξη ισχύος της παρούσας αρχίζει από τη δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Αυγούστου 2005 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θΐ.ςι- 


ΡΑΧ 210 52 21 004 
Θ-ΓΠ3Μ: ννββίΤΙΗδίθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυΐΌ, προσαυξανόμενη κατά 0,20 βυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΘ: 


Τεύχος 

Περίοδος 

ΕΘΒΟ 

Τεύχος 

Περίοδος 

εθπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-τοηπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ: 210 - 4071010 ίηίθΓΠθΙ 

ίι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΙβι-ηβΙ 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 
Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 


ταχυδρομικά έξοδα. 

> Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 

συνδρομητές με την επιβάρυνση των 70 θυΐΌ, ποσό το οποίο αφορά 


' Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποατέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























